TVIRTINU

Direktorė

Loreta Šernienė

**ALYTAUS ŠV. BENEDIKTO GIMNAZIJOS MOKINIŲ TARYBOS NUOSTATAI**

**I SKYRIUS**

**BENDROJI DALIS**

1. Alytaus šv. Benedikto gimnazijos mokinių taryba (toliau – Mokinių taryba) yra demokratinė mokinių savivaldos institucija.
2. Mokinių taryba veikia gimnazijoje savo narių iniciatyvos pagrindu, bendrauja su gimnazijos taryba, mokytojų tarybą ir mokyklos administracija.
3. Mokinių taryba yra visuomeninė organizacija, savo veikla nesiekianti pelno.

**II SKYRIUS**

**MOKINIŲ TARYBOS TIKSLAI IR UŽDAVINIAI**

1. Mokinių tarybos tikslai:
	1. vienyti mokyklos mokinius bendrai veiklai sprendžiant mokyklos veiklos klausimus;
	2. ugdyti mokinių demokratiškumą, pilietinį ir socialinį sąmoningumą;
	3. skatinti mokinių iniciatyvumą, savarankiškumą ir kūrybiškumą.
2. Mokinių tarybos uždaviniai:
	1. aktyviai dalyvauti tobulinant ugdymo(si) procesą;
	2. aktyviai dalyvauti mokyklos mikroklimato vertinime ir tobulinime;
	3. plėtoti ir skatinti mokinių veiklą;
	4. rengia siūlymus ugdymo procesui tobulinti.
	5. bendradarbiaujant su mokyklos administracija, spręsti susijusias su mokiniais problemas;
	6. dalyvauti vietiniuose ir tarptautiniuose projektuose;
	7. stebėti, kad nebūtų pažeidžiamos mokinių teisės;
	8. stebėti, kaip mokiniai vykdo savo pareigas;
	9. organizuoti kultūrinius renginius mokykloje;
	10. bendradarbiauti su kitomis Alytaus miesto ir kitų Lietuvos miestų mokyklų mokinių tarybomis;
	11. įsijungti į įvairių visuomeninių organizacijų veiklą.

**III SKYRIUS**

 **MOKINIŲ SAVIVALDOS SUDAROMA**

1. Mokinių tarybą sudaro mokiniai: gimnazistai savanoriai (I–IV gimnazijos kl.) ir mokiniai savanoriai (5–8 kl.).
2. Mokinių taryba sudaroma vieneriems mokslo metams.
3. Mokinių tarybą sudaro mokiniai pareiškę norą dalyvauti Mokinių tarybos veikloje iki einamų mokslo metų rugsėjo mėnesio paskutinės dienos.
4. Mokinių tarybos naujos kadencijos pirmo posėdžio metu renkami iš mokinių tarybos narių: pirmininkas, 2 pavaduotojai ir sekretorius. Rinkimams vadovauja iš Mokinių tarybos narių išrinktas mokinys.
5. Kandidatai į Mokinių tarybos pirmininko vietą, parengia Mokinių tarybai prisistatymą.
6. Išrinktas Mokinių tarybos pirmininkas siūlo kandidatūras į pavaduotojų ir sekretoriaus pareigas.
7. Mokinių tarybos sprendimu gali būti sudarytos darbo grupės.
8. Rinkimai ir nutarimai priimami, jeigu juose dalyvauja daugiau negu 50 procentų Mokinių tarybos narių.
9. Mokinių tarybos veiklai vadovauja Mokinių tarybos narių išrinktas pirmininkas (jam nesant pirmininko įgaliotas pavaduotojas).

**IV SKYRIUS**

**MOKINIŲ TARYBOS NARIO TEISĖS**

1. Rinkti ir būti išrinktam Mokinių tarybos pirmininku, pirmininko pavaduotoju, sekretoriumi ar darbo grupės vadovu.
2. Aktyviai dalyvauti Mokinių tarybos veikloje.
3. Teikti siūlymus Mokinių tarybos vadovybei dėl Mokinių tarybos veiklos.
4. Gauti informaciją apie Mokinių tarybos veiklą.
5. Laisvai išstoti ar laikinai sustabdyti savo narystę, pranešant apie tai raštu.
6. Teikti siūlymus ugdymo proceso tobulinimui.
7. Skelbti informaciją mokyklos bendruomenei.
8. Dalyvauti sudarant sąrašus, deleguojant mokinius į mieste ar kitur vykstančius renginius.

**V SKYRIUS**

 **MOKINIŲ TARYBOS NARIO PAREIGOS**

1. Rodyti gero elgesio pavyzdį kitiems mokyklos mokiniams.
2. Laikytis Mokinių tarybos nuostatų.
3. Lankyti visus Mokinių tarybos posėdžius.
4. Esant svarbiai priežasčiai apie nedalyvavimą pranešti Mokinių tarybos pirmininkui, pavaduotojui arba sekretoriui.
5. Aktyviai dalyvauti Mokinių tarybos veikloje.
6. Vykdyti visus Mokinių tarybos priimtus nutarimus.
7. Informuoti mokinius apie Mokinių tarybos posėdyje priimtus nutarimus.
8. Dalyvauti Mokinių tarybos organizuojamuose renginiuose.
9. Padėti spręsti mokyklos mokiniams iškilusias problemas.

**VI SKYRIUS**

 **MOKINIŲ TARYBOS PIRMININKO ĮGALIOJIMAI**

1. Organizuoti Mokinių tarybos posėdžius bei jiems pirmininkauti.
2. Kartu su sekretoriumi sudaryti posėdžių darbotvarkes.
3. Kontroliuoti posėdžiuose priimtų sprendimų vykdymą.
4. Atstovauti mokyklai už jos ribų.
5. Atstovauti Mokinių tarybai ir mokyklai įvairiuose renginiuose.
6. Atstovauti Mokinių tarybos interesams mokykloje.
7. Ieškoti bendradarbiavimo galimybių su kitomis mokyklomis.
8. Kadencijos pabaigoje atsiskaityti už Mokinių tarybos veiklą.
9. Mokinių tarybos pirmininkas yra nuolatinis Mokinių tarybos narys.

**VII SKYRIUS**

**MOKINIŲ TARYBOS VEIKOS ORGANIZAVIMO TVARKA**

1. Mokinių tarybos nutarimai priimami Mokinių tarybos posėdžiuose.
2. Eilinių posėdžių organizavimo tvarka:
	1. tarybos posėdžiai vyksta mažiausiai vieną kartą per dvi savaites;
	2. posėdžių darbotvarkę sudaro Mokinių tarybos pirmininkas;
	3. jeigu į posėdį susirenka mažiau negu pusė Mokinių tarybos narių, posėdis laikomas neįvykusiu ir Mokinių tarybos pirmininkas skelbia naują posėdžio datą.
	4. kiekvienos kadencijos pabaigoje Mokinių taryba pristato savo veiklos ataskaitą.

**X SKYRIUS**

 **MOKINIŲ TARYBOS NARIO ŠALINIMO PROCEDŪRA**

1. Mokinių tarybos narys šalinamas esant vienai iš žemiau nurodytų priežasčių:
	1. mokinių tarybos nuostatų pažeidimas;
	2. savo pareigų nevykdymas;
	3. šiurkštus mokinio taisyklių pažeidimas ir mokinio pareigų nevykdymas;
	4. nedalyvavimas posėdžiuose ir Mokinių tarybos veikloje.
2. Mokinių tarybos narys šalinamas už tai balsavus daugiau kaip 50 proc. Mokinių tarybos narių.

**XI SKYRIUS**

**MOKINIŲ TARYBOS PIRMININKO NUŠALINIMO PROCEDŪRA**

1. Mokinių tarybos pirmininkas šalinamas iš pareigų esant bent vienai iš žemiau nurodytų priežasčių:
	1. Mokinių tarybos nuostatų pažeidimas;
	2. mokyklos direktoriaus papeikimas;
	3. netinkamas savo pareigų vykdymas ir pasyvumas;
	4. šiurkštus mokinio taisyklių pažeidimas ir mokinio pareigų nevykdymas.
2. Mokinių tarybos pirmininko pateikiamas raštiškas mokinių tarybos narių prašymas įtraukti nušalinimo klausimą į posėdžio darbotvarkę. Prašyme turi būti nurodomos nušalinimo priežastys.
3. Mokinių tarybos pirmininkas šalinamas iš užimamų pareigų, jei tam pritaria 2/3 Tarybos narių.
4. Pašalintas Mokinių tarybos pirmininkas lieka Mokinių tarybos nariu.
5. Pirmininkas gali atsistatydinti raštiškai nurodęs priežastis Mokinių tarybai.

**XII SKYRIUS**

**MOKINIŲ TARYBOS VEIKLOS NUTRAUKIMAS**

1. Mokinių tarybos veikla gali būti nutraukta reorganizavus arba likvidavus Mokinių tarybą.
2. Priimti sprendimą dėl Mokinių tarybos likvidavimo gali tik Mokinių taryba 3/5 Tarybos narių balsų dauguma.
3. Mokinių tarybai nutraukus veiklą savo noru, likęs turtas lieka mokyklai.

**XIII SKYRIUS**

**BAIGIAMOSIOS NUOSTATOS**

1. Mokinių tarybos nuostatai yra viešas dokumentas.
2. Mokinių tarybos nuostatų originalas saugomas Alytaus šv. Benedikto mokykloje.
3. Mokinių tarybos nuostatai yra dokumentas, reglamentuojantis Mokinių tarybos veiklą.
4. Nuostatų laikytis privalo visi Mokinių tarybos nariai.
5. Mokinių tarybos nuostatai gali būti papildomi ir koreguojami.
6. Mokinių tarybos nuostatus arba jų koregavimą tvirtina mokyklos direktorius.